## Carlos Mazón es reunix amb la Federació de Societats Musicals de la Comunitat Valenciana

*** La trobada s’emmarca en la ronda de reunions que el president està mantenint amb entitats socials i culturals del nostre territori**

El president de la Generalitat, Carlos Mazón, s’ha reunit amb una representació de la Federació de Societats Musicals de la Comunitat Valenciana (FSMCV), encapçalada per la seua presidenta, Daniela González.

El cap del Consell  ha valorat la música com a “senyal d’identitat” de la Comunitat Valenciana i ha recordat el compromís de recuperar la música com a matèria obligatòria en tercer de l’ESO.

En la reunió també ha participat el vicepresident primer i conseller de Cultura i Esport, Vicente Barrera.

L’FSMCV és una entitat sense ànim de lucre que té per objecte la unió entre les associacions que la integren per a promoure, difondre i dignificar l’afició, l’ensenyament i la pràctica de la música; potenciar l’associacionisme, i proporcionar a la societat civil un mitjà de desenvolupament i una articulació cultural.

Fecha: 16/04/2024